CELEX: 62021TN0516
Language: da
Date: 2021-08-21 00:00:00
Title: Sag T-516/21: Sag anlagt den 21. august 2021 –Italien mod Kommissionen

11.10.2021   
            
            
               DA
            
            
               Den Europæiske Unions Tidende
            
            
               C 412/27
            
         
      Sag anlagt den 21. august 2021 –Italien mod Kommissionen
      (Sag T-516/21)
      (2021/C 412/29)
      Processprog: italiensk
      
         Parter
      
      
         Sagsøger: Republikken Italien (ved G. Palmieri, som befuldmægtiget)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Af de nedenfor anførte grunde annulleres Kommissionens gennemførelsesafgørelse (EU) 2021/988 af 16. juni 2021 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (1) (ad hoc-afgørelse nr. 66) meddelt under nummer C(2021) 4118.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Det første anbringende om en urigtig fortolkning af forordning (EU) 2015/1383 (2) (femte betragtning), artikel 53, stk. 4, i forordning (EU) nr. 639/2014 (3) samt artikel 1 i forordning (EU) 2015/1383 og rimelighedsprincippet, princippet om forbud mod forskelsbehandling og proportionalitetsprincippet med hensyn til behandlingen af meddelelser, der er indgivet for sent til den elektroniske database, vedrørende foranstaltninger, som foreskriver en periode, hvor dyrene skal holdes på bedriften.
               
            
                  2.
               
               
                  Det andet anbringende om urigtig fortolkning af forordning (EU) 2015/1383 (femte betragtning) og af artikel 53, stk. 4, i forordning (EU) nr. 639/2014, som ændret ved forordning (EU) 2015/1383, samt tilsidesættelse af rimelighedsprincippet, princippet om forbud mod forskelsbehandling og proportionalitetsprincippet med hensyn til behandlingen af meddelelser, der er indgivet for sent til den elektroniske database, vedrørende foranstaltninger, som ikke foreskriver en periode, hvor dyrene skal holdes på bedriften.
               
            
                  3.
               
               
                  Det tredje anbringende om urigtig fortolkning af forordning (EF) nr. 1760/2000 (4) (artikel 7) med hensyn til fristen for meddelelserne til den elektroniske database.
               
            
         (1)  EUT 2021, L 218, s. 9.
      
         (2)  Kommissionens delegerede forordning (EU) 2015/1383 af 28.5.2015 om ændring af delegeret forordning (EU) nr. 639/2014 for så vidt angår betingelserne for støtteberettigelse med hensyn til forpligtelserne til identifikation og registrering af dyr til koblet støtte under Europa-Parlamentets og Rådets forordning (EU) nr. 1307/2013 (EUT 2015, L 214, s. 1).
      
         (3)  Kommissionens delegerede forordning (EU) nr. 639/2014 af 11.3.2014 om supplerende regler til Europa-Parlamentets og Rådets forordning (EU) nr. 1307/2013 om regler for direkte betalinger til landbrugere under den fælles landbrugspolitiks støtteordninger og om ændring af bilag X til nævnte forordning (EUT 2014, L 181, s. 1).
      
         (4)  Europa-Parlamentets og Rådets forordning (EF) nr. 1760/2000 af 17.7.2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (EUT 2000, L 204, s. 1).